stanford-oval/wikipedia huggingface dataset:
ลุทการ์ทแห่งซัลทซ์เวเดิล
พระชนม์ชีพ

ลุทการ์ทเป็นธิดาในรีชาร์ดิส เคาน์เตสแห่งชโปนไฮม์-เลวันทัล กับเคานท์รูด็อล์ฟที่ 1 แห่งแห่งชตาเดอและดิทมาร์สเชน มาร์เกรฟแห่งนอร์ทมาร์ค ซึ่งตั้งศูนย์กลางที่เมืองซัลทซ์เวเดิล ปู่ของลุทการ์ดคือ โลแทร์ อูโดที่ 2 มาร์เกรฟแห่งนอร์ทมาร์ค หลังจากบิดาเสียชีวิต ลุทการ์ดอยู่กับมารดาของเธอใกล้เมืองเจอรีเชา และได้สมรสกับฟรีดริชที่ 2 เคานต์แห่งซ็อมเมอร์เชินบวร์ค (ราวค.ศ. 1095 - 19 พฤษภาคม ค.ศ. 1162) ผู้เป็นน้า และเป็นเคานท์พาลาทีนแห่งแซ็กโซนีในฐานะ ฟรีดริชที่ 4 ตั้งแต่ค.ศ. 1120 ลุทการ์ทมีบุตรธิดา 4 คน แต่ก็ถูกบังคับให้หย่ากับฟรีดริช เนื่องจากเป็นความสัมพันธ์ต้องห้ามที่ใกล้ชิดภายในครอบครัวเกินไป ในปีค.ศ. 1142
น้องชายของเธอคือ ฮาร์ทวิก เคานท์แห่งชตาเดอซึ่งเป็นเจ้าคณะแห่งมหาวิหารเบรเมินตั้งแต่ค.ศ. 1143 ได้ให้ลุทการ์ทอภิเษกสมรสกับพระเจ้าอีริคที่ 3 แห่งเดนมาร์กในปีค.ศ. 1143 หรือ 1144 จึงได้เป็นสมเด็จพระราชินีเดนมาร์ก และเนื่องด้วยการเสียชีวิตของรูด็อล์ฟที่ 2 มาร์เกรฟแห่งนอร์ทมาร์ค พี่ชายของพระองค์ที่ไร้ทายาท จึงทำให้บุตรธิดาของพระนางมีสิทธิครอบครองตำแหน่งเคานท์แห่งซตาเดอ เนื่องด้วยฮาร์ทวิก น้องชายของพระนางก็ไม่มีทายาท แต่ในปีค.ศ. 1148 ฮาร์ทวิกได้รับการเลือกให้เป็นอาร์กบิชอปแห่งเบรเมิน เขาจึงตอบแทนสังฆมณฑลที่เลือกเขาด้วยการมอบดินแดนที่ถือครองแก่สังฆมณฑล ทำให้ทายาทของพระราชินีลุทการ์ทไม่ได้สืบตำแหน่งนี้ไปโดยปริยาย ในฐานะสมเด็จพระราชินี พระนางลุทการ์ททรงถูกวิพากษ์วิจารณ์ว่าทรงประพฤติพระองค์สำส่อนและมีอิทธิพลเหนือพระเจ้าอีริคที่ 3 ให้ใช้พระราชทรัพย์อย่างสุรุ่ยสุร่าย พระราชินีลุทการ์ททรงแยกทางกับกษัตริย์อีริคที่ 3 เมื่อทรงถูกกล่าวหาว่าทรงคบชู้สู่ชาย และพระนางถูกเนรเทศไปอยู่ที่จักรวรรดิโรมันอันศักดิ์สิทธิ์
เมื่อกษัตริย์สวรรคต สมเด็จพระพันปีหลวงลุทการ์ทจึงเสกสมรสใหม่และเป็นชายาคนที่สองในแฮร์มันที่ 2 เคานต์แห่งวินท์เซินบวร์คในปีค.ศ. 1148 และทรงมีธิดาสามคนกับเขา เสนาบดีของแคว้นคือ เบอร์นาร์ดแห่งโรเทินบวร์ค บิชอปแห่งฮิลเดอเชม ได้วางแผนสังหารเคานท์แฮร์มัน ซึ่งเขามองว่าเคานท์แฮร์มันเป็นคนดุร้ายและทะเยอทะยานพยายามจะยึดดินแดนต่างๆ จึงทำการสังหารเคานท์ในคืนวันที่ 29-30 มกราคม ค.ศ. 1157 พร้อมอดีตพระพันปีหลวงแห่งเดนมาร์ก ลุทการ์ทที่ทรงพระครรภ์ ผู้ลอบสังหารได้ขโมยทรัพย์สินไป 6,000 ปอนด์เงิน
บุตรธิดา

ลุทการ์ทแห่งซัลทซ์เวเดิลมีทายาทกับฟรีดริชที่ 2 เคานต์แห่งซ็อมเมอร์เชินบวร์ค ดังนี้
อาดัลแบร์ท เคานท์พาลาทีนแห่งซ็อมเมอร์เชินบวร์ค (ราวค.ศ. 1130 - 15 มกราคม หรือ 17 มีนาคม ค.ศ. 1179)
อเดเลดแห่งซ็อมเมอร์เชินบวร์ค (ตาย 1 พฤษภาคม ค.ศ. 1184) พระอธิการิณีแห่งอารามกันเดอส์เฮล์ม (ค.ศ. 1152/53 - 1184) และอารามเกดลินบวร์ค (ค.ศ. 1161 - 1184)
โซเฟียแห่งซ็อมเมอร์เชินบวร์ค (ตาย ค.ศ. 1189 หรือ 1190) สมรสครั้งแรกกับ ไฮน์ริชที่ 1 เคานท์แห่งเว็ททิน (27 พฤษภาคม ค.ศ. 1142 - 30 สิงหาคม ค.ศ. 1181) ซึ่งเป็นพี่ชายของพระราชินีเดนมาร์องค์ถัดไปคือ อเดลาแห่งไมเซิน และเป็นบุตรชายของค็อนราท มาร์เกรฟแห่งไมเซิน สมรสครั้งที่ 2 กับ แฮร์มันที่ 1 แลนเกรฟแห่งทือริงเงิน
ดีทริช เคานท์พาลาทีนแห่งซ็อมเมอร์เชินบวร์ค เป็นผู้ปกครองให้แก่ ไฮน์ริชที่ 2 เคานท์แห่งเว็ททิน บุตรชายของโซเฟียแห่งซ็อมเมอร์เชินบวร์คกับไฮน์ริชที่ 1 เคานท์แห่งเว็ททิน
ลุทการ์ทแห่งซัลทซ์เวเดิลมีทายาทกับแฮร์มันที่ 2 เคานต์แห่งวินท์เซินบวร์ค ดังนี้
ธิดาไม่ปรากฎนาม (ค.ศ. 1149 - ก่อนค.ศ. 1204) สมรสครั้งแรก ในปีค.ศ. 1170 กับไฮน์ริชที่ 3 เคานท์แห่งชวาสบวร์ค (ตาย 26 กรกฎาคม ค.ศ. 1184) และสมรสครั้งที่สองกับ อูลริชที่ 1 เคานท์แห่งเว็ททิน (ราวค.ศ. 1170 - 28 กันยายน ค.ศ. 1206) บุตรชายของโซเฟียแห่งซ็อมเมอร์เชินบวร์คกับไฮน์ริชที่ 1 เคานท์แห่งเว็ททิน
ธิดาไม่ปรากฎนาม (เกิดค.ศ. 1150) ในปีค.ศ. 1166 สมรสกับบูริค เฮนริคเซน (น่าจะค.ศ. 1130 - 1167 ถูกสังหาร) เอิร์ลแห่งจัตแลนด์ (ตั้งแต่ค.ศ. 1162) บุตรของอิงกริด รัญวัลด์สด็อทเทอร์กับเฮนริก สเวนสัน (เฮนริก สคาเดอลาร์)
เฮดวิกแห่งวินท์เซินบวร์ค (เกิดค.ศ. 1151) เจ้าคณะหญิงแห่งอารามกันเดอส์เฮล์ม
วัดท่าเสา (จังหวัดสมุทรสาคร)

| วัดท่าเสา |
| --- | --- |

ที่ตั้ง: เลขที่ 1 หมู่ที่ 1 ถนนเทศบาล 4 ตำบลท่าเสา อำเภอกระทุ่มแบน จังหวัดสมุทรสาคร 74110
ประเภท: วัดราษฎร์
นิกาย: มหานิกาย
เจ้าอาวาส: พระครูนิเทศก์สาครธรรม
 สถานีย่อยพระพุทธศาสนา
วัดท่าเสา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านเก่า ตำบลท่าเสา อำเภอกระทุ่มแบน จังหวัดสมุทรสาคร มีเนื้อที่ 12 ไร่ 3 งาน 70 ตารางวา ปัจจุบันมีพระครูนิเทศก์สาครธรรมหรือหลวงพ่อลำเจียกเป็นเจ้าอาวาส
วัดท่าเสาสร้างเมื่อ พ.ศ. 2474 เดิมเคยเป็นวัดร้างเก่าแก่มาก่อน ถูกทอดทิ้งมานานมาก อุโบสถหลังเก่าผุพังหมด จนในสมัยพระครูอาทรธรรมนิเทศก์ (ทองอยู่ อตฺตทีโป) อดีตเจ้าอาวาส ได้มาบูรณะใหม่ แรกเริ่มมีเพียงกุฏิมุงจากเล็ก ๆ มีลิงอาศัยบริเวณวัด สาเหตุที่ตั้งชื่อว่าวัดท่าเสาเป็นเพราะเคยเป็นสถานที่นำเสามาขึ้นสำหรับนำไปปลูกสร้างบ้านเรือน ได้รับพระราชทานวิสุงคามสีมาเมื่อ พ.ศ. 2481 เขตวิสุงคามสีมากว้าง 6 เมตร ยาว 15 เมตร  ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2525
อาคารเสนาสนะประกอบด้วย อุโบสถ กว้าง 6 เมตร ยาว 15 เมตร สร้างเมื่อ พ.ศ. 2480 ศาลาการเปรียญ เป็นอาคารไม้ 2 ชั้น กว้าง 10 เมตร ยาว 28 เมตร สร้างเมื่อ พ.ศ. 2497 หอสวดมนต์ กว้าง 12 เมตร ยาว 22 เมตร สร้างเมื่อ พ.ศ. 2531 กุฏิสงฆ์ จำนวน 3 หลัง ศาลาอเนกประสงค์ กว้าง 10 เมตร ยาว 29 เมตร สร้างเมื่อ พ.ศ. 2529 ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก อาคารเสนาสนะอื่น ๆ คือ หอกลอง หอระฆัง หอฉัน และศาลาธรรมสังเวช
รายนามเจ้าอาวาส

พระครูอาทรธรรมนิเทศก์ พ.ศ. 2531
พระครูนิเทศก์สาครธรรม พ.ศ. 2532–ปัจจุบัน
วัดป่ามะม่วง (อำเภอกงไกรลาศ)

สำหรับวัดป่ามะม่วงแห่งอื่น ดูที่ วัดป่ามะม่วง
| วัดป่ามะม่วง |
| --- | --- |

ที่ตั้ง: ตำบลไกรใน อำเภอกงไกรลาศ จังหวัดสุโขทัย
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดป่ามะม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไกรใน อำเภอกงไกรลาศ จังหวัดสุโขทัย
วัดป่ามะม่วงสร้างขึ้นหรือบูรณะวัดร้างขึ้นตั้งแต่เมื่อใดไม่มีหลักฐานใดยืนยันแน่ชัด แต่หนังสือประวัติวัดทั่วราชอาณาจักรระบุว่า วัดป่ามะม่วงสร้างตั้งแต่ พ.ศ. 1837 ในสมัยสุโขทัย โดยสร้างขึ้นภายหลังวัดป่าแฝก (พ.ศ. 1805) และสร้างขึ้นภายหลังวัดบ้านไกรดอนสัก (พ.ศ. 1829) ทั้งสามวัดสร้างขึ้นร่วมสมัยกัน วัดป่ามะม่วงนั้นเดิมชื่อ วัดมาลัยป่ามะม่วง ตามประวัติวัดกล่าวว่าสร้างโดยขุนนางผู้หนึ่งสร้าง ผู้คนขึ้นมากชาวบ้านเรียก วัดหมาไหล หมายความว่ามีหมามากมายเพราะอุดมสมบรูณ์ แต่มาถึงสมัยหลวงพ่อสุ่ม กลับเรียกขานว่า "วัดป่ามะม่วง" เนื่องจากมีต้นมะม่วงขึ้นอยู่เป็นดงและมีลูกหลานมากมาย มีต้นมะม่วงขนาดใหญ่หลายคนโอบมากกว่า 30 ต้น
วัดได้รับพระราชทานวิสุงคามสีมา เมื่อ พ.ศ. 2467 อุโบสถมีรอยจารึกบนขื่อไม้ ระบุว่า พระครูวิมลปรีชาพร้อมด้วยพระปลัดยิ้มเป็นผู้จัดการผูกพัทธสีมาเมื่อ พ.ศ. 2468 สร้างสำเร็จเมื่อ พ.ศ. 2473
วัลเดเมียร์ เปไรรา

| วัลเดเมียร์ เปไรรา |
| --- | --- |
เกิด: 15 พฤศจิกายน พ.ศ. 2517
วัลเดเมียร์ เปไรรา (Valdemir Pereira) นักมวยสากลชาวบราซิล เกิดเมื่อ 15 พฤศจิกายน พ.ศ. 2517 ที่ Cruz das Almas สถิติการชก 25 ครั้ง ชนะ 24 (น็อค 15) แพ้ 1
ประวัติ

เปไรรา เคยชกมวยสากลสมัครเล่นและเคยติดทีมชาติบราซิลไปแข่งขันในกีฬาโอลิมปิกเมื่อ พ.ศ. 2543 ที่ซิดนีย์ ประเทศออสเตรเลีย แต่แพ้นักมวยจากตุรกีตกรอบสอง ไม่ได้รับเหรียญรางวัล จากนั้น เปไรราหันมาชกมวยสากลอาชีพเมื่อ พ.ศ. 2544 และได้ชิงแชมป์โลกรุ่นจูเนียร์เฟเธอร์เวท IBF ที่ว่างกับฟ้าประกอบ รักเกียรติยิม และเป็นฝ่ายชนะคะแนนได้ครองแชมป์โลกเมื่อ พ.ศ. 2549 เขาเสียแชมป์ในการป้องกันตำแหน่งครั้งแรกให้กับ อีริก อายเคน โดยเป็นฝ่ายแพ้ฟาวล์เนื่องจากชกต่ำกว่าเข็มขัด  แม้มีข่าวว่าจะมีการชกแก้มือกันอีกครั้ง แต่ทั้งคู่ก็ไม่ได้ชกกันอีกเลย
เกียรติประวัติ

แชมป์ WBA Fedelatin รุ่นเฟเธอร์เวท
ชิง 11 ธันวาคม 2547 ชนะคะแนน ปาสเตอร์ ฮุมเบอร์โต มัวริน ที่ บราซิล
ป้องกันแชมป์ครั้งที่ 1, 28 มกราคม 2548 ชนะคะแนน วายเบอร์ การ์เซีย ที่ สหรัฐ
สละแชมป์
แชมป์โลกรุ่นเฟเธอร์เวท IBF
ชิง 20 มกราคม 2549 ชนะคะแนน ฟ้าประกอบ รักเกียรติยิม ที่ สหรัฐ
เสียแชมป์ 13 พฤษภาคม 2549 แพ้ฟาวล์ อีริค ไอเกน ยก 8 ที่ สหรัฐ
วัดป่ามหาไชย

| วัดป่ามหาไชย |
| --- | --- |

ที่ตั้ง: เลขที่ 50/3 หมู่ที่ 7 ทางหลวงชนบท สค.2037 ตำบลบ้านเกาะ อำเภอเมืองสมุทรสาคร จังหวัดสมุทรสาคร 74000
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระครูสิริสุตวราภรณ์ (พระมหาประกอบ ธมฺมชีโว)
 สถานีย่อยพระพุทธศาสนา
วัดป่ามหาไชย เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในหมู่ที่ 7 บ้านอ้อมโรงหีบ ตำบลบ้านเกาะ อำเภอเมืองสมุทรสาคร จังหวัดสมุทรสาคร เป็นวัดปฏิบัติสายหลวงปู่มั่น ภูริทตฺโต ฉันมื้อเดียวตามแบบอย่างพระกรรมฐานหรือพระป่าทั่วไป ที่ดินตั้งวัดมีเนื้อที่ 19 ไร่ ปัจจุบันพระครูสิริสุตวราภรณ์ (พระมหาประกอบ ธมฺมชีโว) เป็นเจ้าอาวาส
วัดป่ามหาไชยตั้งเมื่อวันที่ 30 สิงหาคม พ.ศ. 2536 ผู้บริจาคที่ดินให้สร้างวัดคือนายบุญธรรมกับนางอำไพ ทองทิอัมพร และนางปทุม อนงค์พงษ์พันธ์ ผู้ดำเนินการก่อสร้างวัดคือพระมหาประกอบ ธมฺมชีโว ได้ชักชวนชาวบ้านอ้อมโรงหีบร่วมกันบริจาคทรัพย์เพื่อสร้างเสนาสนะสำหรับเป็นที่พักสงฆ์และบำเพ็ญกุศล เมื่อ พ.ศ. 2555 วัดป่ามหาไชยได้รับการจัดตั้งเป็นสำนักปฏิบัติธรรมประจำจังหวัดสมุทรสาคร (ธรรมยุต) แห่งที่ 1
อาคารเสนาสนะประกอบด้วยอุโบสถ กว้าง 19 เมตร ยาว 58 เมตร สร้างเมื่อ พ.ศ. 2539 เป็นอาคารคอนกรีตเสริมเหล็ก ศาลาการเปรียญ กว้าง 14 เมตร ยาว 29 เมตร สร้างเมื่อ พ.ศ. 2533 เป็นอาคารไม้ กุฏิสงฆ์จำนวน 19 หลัง เป็นอาคารไม้ อาคารเสนาสนะอื่น ๆ ได้แก่ หอระฆัง 1 หลัง และศาลากรรมฐาน 1 หลัง ปูชนียวัตถุสำคัญคือ พระประธานประจำอุโบสถ 1 องค์ พร้อมพระโมคคัลลานะและพระสารีบุตร
วัดมีงานประเพณีผ้าป่า 12 เมษา ซึ่งถือกำเนิดขึ้นเป็นครั้งแรกเมื่อ พ.ศ. 2555
วัดป่าภูผาสูง

| วัดป่าภูผาสูง |
| --- | --- |

ที่ตั้ง: ตำบลคลองม่วง อำเภอปากช่อง จังหวัดนครราชสีมา
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดป่าภูผาสูง เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองม่วง อำเภอปากช่อง จังหวัดนครราชสีมา อยู่บริเวณเขาช้างหลวงในเทือกเขาภูหลวง มีเนื้อที่ดูแลจำนวน 2,800 ไร่ พื้นที่เป็นป่าดิบแล้ง มีความสูง 760 เมตรเหนือจากระดับน้ำทะเล
เมื่อ พ.ศ. 2528–2530 เมื่อพระราชสังวรญาณ (หลวงพ่อพุธ ฐานิโย) ได้เริ่มสร้างวัดวะภูแก้ว โดยการส่งพระอาจารย์เจต ทีฆายุโก ซึ่งเป็นลูกศิษย์มาประจำอยู่ที่สำนักวัดวะภูแก้ว พระอาจารย์เจต์ได้เดินทางธุดงค์กรรมฐานที่บริเวณภูผาสูง ต่อมาาท่านได้ชักชวนพระอาจารย์ใจ พระเพื่อนสหธรรมิก ขึ้นมาปฏิบัติธรรม ณ สถานที่แห่งนี้ด้วย จน พ.ศ. 2533–2534 พระอาจารย์ใจ ซึ่งเป็นลูกศิษย์หลวงพ่อพุธ พร้อมคณะศิษย์วัดป่าสาลวัน ได้เดินทางขึ้นมาจำพรรษาที่บริเวณภูผาสูงนี้ ต่อมาพ.ศ. 2535 เจ้าหน้าที่กรมป่าไม้เข้าใจผิดคิดว่า พระจะเข้ามาบุกรุกทำลายป่า จึงได้ย้ายออกไปมีพระแวะเวียนเข้ามาจำพรรษาบ้าง แต่เป็นแบบชั่วคราว
พ.ศ. 2537 พระมหาธีรนาถ อคฺคธีโร ซึ่งเป็นสัทธิวิหาริกของหลวงพ่อพุธ ฐานิโย ท่านเดินธุดงค์จากวัดวะภูแก้วขึ้นมาบริเวณภูผาสูง และเกิดความพอใจในสถานที่แห่งนี้เป็นอย่างยิ่ง พบว่าบริเวณภูผาสูงนี้ป่าไม้ถูกตัดโค่นเป็นจำนวนมาก ในปีนั้นท่านจึงตัดสินใจอยู่จำพรรษาที่บริเวณเสนาสนะป่าภูผาสูงเพียงลำพัง เริ่มแรกพระมหาธีรนารถ อัคคะธีโร ตั้งเป็นสำนักสงฆ์กับทหารระดับสูงหลายนาย พยายามดูแลปกป้องป่า และดูแลสัตว์ป่าไม่ให้มีสิ่งรบกวน เริ่มแรกกรมป่าไม้ได้ให้พื้นที่ดูแลวัด 10 ไร่จากนั้นเพิ่มเป็น 2,656 ไร่ ในที่สุดตั้งเป็นวัดเมื่อวันที่ 24 กรกฎาคม พ.ศ. 2552
สิ่งก่อสร้างภายในวัดมีพระธาตุจอมผา (พระมหาธาตุเจดีย์ศรีภูผาสูง)
วงศ์นกกระสา

| วงศ์นกกระสา |
| --- | --- |

นกกระสาคอดำ (Ephippiorhynchus asiaticus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
ชั้นย่อย:: Neornithes
ชั้นฐาน:: Neognathae
อันดับใหญ่:: Neoaves
อันดับ:: Ciconiiformes
วงศ์:: Ciconiidae Gray, 1840

สกุล
 Anastomus  Ciconia  Ephippiorhynchus  Jabiru  Leptoptilos  Mycteria
นกกระสา เป็นนกลุยน้ำขนาดใหญ่ ขายาว คอยาว และปากยาวแข็ง อยู่ในอันดับนกกระสา (Ciconiiformes) ใช้ชื่อวงศ์ว่า Ciconiidae
พบทั้งหมดทั่วโลก 19 ชนิด ใน 6 สกุล
อนุกรมวิธาน

สกุล Mycteria
Mycteria cinerea
Mycteria ibis
นกกาบบัว (Mycteria leucocephala)
Mycteria americana
สกุล Anastomus
Anastomus oscitans
Anastomus lamelligerus
สกุล Ciconia
Ciconia abdimii
Ciconia episcopus
Ciconia stormi
Ciconia maguari
Ciconia boyciana (อดีตใช้ C. ciconia)
นกกระสาขาว (Ciconia ciconia)
Ciconia nigra
สกุล Ephippiorhynchus
Ephippiorhynchus asiaticus
Ephippiorhynchus senegalensis
สกุล Jabiru
Jabiru mycteria
สกุล Leptoptilos
Leptoptilos javanicus
Leptoptilos dubius
Leptoptilos crumeniferus
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Ciconiidae
Scott MacDonald, "The Stork" เก็บถาวร 2005-02-11 ที่ เวย์แบ็กแมชชีน emblematic uses
Storks เก็บถาวร 2009-01-02 ที่ เวย์แบ็กแมชชีน Image documentation
Stork videos on the Internet Bird Collection
วัดป่ามะม่วง (อำเภอเมืองสุโขทัย)

สำหรับวัดป่ามะม่วงแห่งอื่น ดูที่ วัดป่ามะม่วง
| วัดป่ามะม่วง |
| --- | --- |


ที่ตั้ง: ตำบลเมืองเก่า อำเภอเมืองสุโขทัย จังหวัดสุโขทัย
ประเภท: โบราณสถานร้าง
 สถานีย่อยพระพุทธศาสนา
วัดป่ามะม่วง เป็นโบราณสถานร้างตั้งอยู่ที่ถนนทางหลวง 12 ตำบลเมืองเก่า อำเภอเมืองสุโขทัย จังหวัดสุโขทัย ตั้งอยู่ภายนอกอุทยานประวัติศาสตร์สุโขทัย ใกล้กับเทวาลัยมหาเกษตรและวัดตึก
วัดป่ามะม่วง ปรากฏชื่ออยู่ในศิลาจารึกหลักที่ 6 (จารึกวัดป่ามะม่วง) ที่ค้นพบในวัดแห่งนี้ โดยกล่าวถึงพระมหาธรรมราชาลิไทเสด็จออกจากเมืองศรีสัชนาลัย เพื่อปราบจลาจลในเมืองสุโขทัย และได้ปราบดาภิเษกขึ้นเป็นพระมหากษัตริย์ ต่อมาได้ทรงนิมนต์พระมหาสามีสังฆราชจากเมืองพัน (เมืองของมอญ) มาจำพรรษาที่วัดป่ามะม่วง และเพื่อทรงเป็นพระอุปัชฌาย์ในการทรงผนวชของพระองค์ โดยพระองค์ทรงจำพรรษา ณ วัดแห่งนี้ เมื่อ พ.ศ. 1904
สิ่งก่อสร้างประกอบด้วย อุโบสถก่ออิฐเหลือเฉพาะส่วนฐาน ภายในปรากฏฐานชุกชี ด้านซ้ายเป็นที่ตั้งของแท่นอาสนะ มีบันไดด้านหน้า หลังอุโบสถเป็นเจดีย์ประธานก่ออิฐ ตั้งบนฐานบัวคว่ำบัวหงาย มีบันไดด้านหน้าขึ้นสู่ลานประทักษิณ ยอดของเจดีย์ได้ทลายลง เจดีย์ล้อมรอบด้วยกำแพงแก้ว ด้านหลังเจดีย์ประธานมีเสาสูง ก่อด้วยศิลาแลง ซึ่งสันนิษฐานว่าเป็นเสาหงส์แบบมอญ
วัดป่ามณีกาญจน์

| วัดป่ามณีกาญจน์ |
| --- | --- |

ที่ตั้ง: เลขที่ 67/3 หมู่ที่ 3 ถนนบางม่วง-บางคูลัด ตำบลศาลากลาง อำเภอบางกรวย จังหวัดนนทบุรี 11130
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระครูภาวนาวราทร (อำนวย จิตฺตสํวโร)
 สถานีย่อยพระพุทธศาสนา
วัดป่ามณีกาญจน์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในหมู่ที่ 3 บ้านศาลากลาง ตำบลศาลากลาง อำเภอบางกรวย จังหวัดนนทบุรี
ในเดือนธันวาคม พ.ศ. 2545 เมื่อคราวเตรียมงานฉลองเจดีย์พิพิธภัณฑ์หลวงปู่เสาร์ กนฺตสีโล ณ วัดดอนธาตุ จังหวัดอุบลราชธานี พระอาจารย์สาคร ธมฺมาวุโธ ได้รับมอบหมายให้ติดต่อประสานงานกับหน่วยงานและพระเถรานุเถระต่าง ๆ ในการนี้พระอาจารย์สาครต้องเดินทางระหว่างจังหวัดกาญจนบุรีกับจังหวัดอุบลราชธานีบ่อยครั้ง อีกทั้งยังต้องประสานงานกับหน่วยงานในกรุงเทพมหานครอีกด้วย ท่านเห็นว่าสถานที่พักสังกัดธรรมยุติกนิกายยังไม่เพียงพอกับจำนวนภิกษุสามเณรที่มีความจำเป็นต้องพักแรม รับการรักษาพยาบาล หรือปฏิบัติกิจนิมนต์ ท่านจึงปรารภเรื่องนี้กับหมู่ศิษย์ เมื่อลูกศิษย์คนหนึ่งทราบความประสงค์ก็ได้ปรึกษากับกลุ่มญาติซึ่งมีที่ดินจำนวน 9 ไร่เศษอยู่ที่ตำบลศาลากลาง และมีความเห็นพ้องกันว่าให้ถวายที่ดินนี้เพื่อสร้างวัด โดยได้เริ่มก่อสร้างเมื่อวันที่ 27 พฤศจิกายน พ.ศ. 2546 ต่อมาเมื่อ พ.ศ. 2548 ประมิตร วังพัฒนมงคล และคณะศิษย์ มีจิตศรัทธาซื้อที่ดินถวายเพิ่มอีกจำนวน 10 ไร่ 2 งาน 25 ตารางวา และภายหลังยังมีผู้มีจิตศรัทธาจำนวนมากร่วมกันซื้อที่ดินถวายวัดเพิ่มเติม
สำนักงานพระพุทธศาสนาแห่งชาติประกาศตั้งเป็นวัดนี้ในชื่อว่า "วัดป่ามณีกาญจน์" เมื่อวันที่ 20 เมษายน พ.ศ. 2550 ได้รับพระราชทานวิสุงคามสีมาเมื่อวันที่ 9 สิงหาคม พ.ศ. 2553 วัดป่ามณีกาญจน์เป็นวัดปฏิบัติสายหลวงปู่เสาร์ กนฺตสีโล, หลวงปู่มั่น ภูริทตฺโต และหลวงปู่ฝั้น อาจาโร มีการจัดปฏิบัติธรรม เจริญจิตภาวนา และจัดโครงการเกี่ยวเนื่องมากมาย มีโครงการอุปสมบทและบรรพชา บวชเป็นผ้าขาว บวชชีพราหมณ์ และบวชเนกขัมมะเป็นอาทิ
พื้นที่ตั้งวัดเป็นที่ราบลุ่ม ภายในบริเวณวัดปลูกต้นไม้ทั้งไม้ดอกและไม้ยืนต้น มีความร่มรื่น เจ้าอาวาสรูปปัจจุบันคือพระอาจารย์อำนวย จิตฺตสํวโร ซึ่งได้รับพระราชทานสมณศักดิ์เป็นพระครูภาวนาวราทรเมื่อวันที่ 7 มกราคม พ.ศ. 2559
วัดป่ามะไฟ

| วัดป่ามะไฟ |
| --- | --- |

ชื่อสามัญ: วัดป่ามะไฟ, วัดอุดมผล, วัดนอก
ที่ตั้ง: ตำบลโคกไม้ลาย อำเภอเมืองปราจีนบุรี จังหวัดปราจีนบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดป่ามะไฟ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกไม้ลาย อำเภอเมืองปราจีนบุรี จังหวัดปราจีนบุรี และเป็นที่ตั้งของสำนักปฏิบัติธรรมประจำจังหวัดปราจีนบุรี แห่งที่ 5
วัดป่ามะไฟตั้งวัด เมื่อ พ.ศ. 2368 ได้รับพระราชทานวิสุงคามสีมา เมื่อวันที่ 15 พฤษภาคม พ.ศ. 2518 เดิมชื่อ วัดอุดมผล ชาวบ้านเรียก วัดนอก เปลี่ยนชื่อมาเป็น "วัดป่ามะไฟ" เมื่อ พ.ศ. 2487 เมื่อพิจารณาจากหลักฐานขุดพบชิ้นส่วนพระพุทธรูปแกะสลักด้วยหินทราย ซึ่งสันนิษฐานว่าสร้างในสมัยพระเจ้าอู่ทอง ยังพบวิหารเล็กทรงเครื่องแต่หากพังเหลือเพียงกำแพง
แต่เดิมมีสภาพทรุดโทรม จนกระทั่ง พ.ศ. 2489 ในสมัยหลวงพ่อเส็งเป็นเจ้าอาวาส ท่านได้พัฒนาถาวรวัตถุอย่างต่อเนื่อง เช่น  อุโบสถ วิหาร ศาลาการเปรียญ ฌาปนสถาน จนได้รับเลือกจากกรมการศาสนาให้เป็นวัดพัฒนาตัวอย่าง ในปี พ.ศ. 2520 และเป็นวัดพัฒนาตัวอย่างดีเด่น” ในปี พ.ศ. 2523
อาคารเสนาสะที่สำคัญ ได้แก่ อุโบสถ กว้าง 14 เมตร ยาว 63 เมตร สร้างเสร็จเมื่อ พ.ศ. 2531 ศาลาการเปรียญ กว้าง 15 เมตร ยาว 45 เมตร สร้างเสร็จเมื่อ พ.ศ. 2525 ศาลาธรรมสังเวช กว้าง 14 เมตร ยาว 37 เมตร สร้างเสร็จเมื่อ พ.ศ. 2510 วิหารสมเด็จพระพุฒาจารย์ (โต พรหมรังสี) กว้าง 10 เมตร ยาว 12 เมตร สร้างเสร็จเมื่อ พ.ศ. 2537 เจดีย์ธาตุ กว้าง 9 เมตร ยาว 9 เมตร สร้างเสร็จเมื่อ พ.ศ. 2547 และกุฎิกัมมัฏฐานกว้าง 4 เมตร ยาว 4 เมตร จำนวน 70 หลัง
วัดท่าเสา (จังหวัดนครปฐม)

| วัดท่าเสา |
| --- | --- |

ที่ตั้ง: ตำบลห้วยม่วง อำเภอกำแพงแสน จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูสารดิตถารักษ์ (เปลี่ยน)
 สถานีย่อยพระพุทธศาสนา
วัดท่าเสา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยม่วง อำเภอกำแพงแสน จังหวัดนครปฐม มีเนื้อที่ 16 ไร่ 3 งาน 20 ตารางวา
วัดท่าเสาสร้างเมื่อ พ.ศ. 2419 เดิมเคยเป็นวัดร้างเก่าแก่มาก่อนได้ถูกทอดทิ้งมานานมาก จนอุโบสถหลังเก่าพุพังหมด ต่อมา พระครูอาทรธรรมนิเทศก์ (ทองอยู่ อตฺตทีโป) อดีตเจ้าอาวาสวัดท่าเสา ได้มาบูรณะซ่อมแซมใหม่แรกเริ่มมีเพียงกุฏิมุงจากหลังเล็ก ๆ มีลิงอาศัยบริเวณวัดตลอดระยะเวลา ท่านได้สร้างวัดวาอารามให้เจริญรุ่งเรือง จน พ.ศ. 2482 ได้งบประมาณก่อสร้างอาคารเรียน หลังคามุงสังกะสีแต่หาผู้ที่จะมาเป็นครูสอนยาก พระทองอยู่ต้องทำหน้าที่สอนนักเรียนตั้งแต่ชั้นประถมศึกษา ปีที่ 1–4 และต่อมา พ.ศ. 2485 ก็ทำหน้าที่เป็นครูใหญ่ด้วย วัดได้รับพระราชทานวิสุงคามสีมาเมื่อวันที่ 14 เมษายน พ.ศ. 2502
วัดท่าเสาตั้งอยู่ในชุมชนไทยยวน ชาวบ้านนับถือผีผสานกับความเลื่อมใสศรัทธาในพระพุทธศาสนา เช่น ประเพณีสงกรานต์และงานนมัสการประจำปีหลวงปู่ว่อง อังกุโร จัดขึ้นทุกวันที่ 13-17 เมษายนของทุกปี เป็นประเพณีที่สืบทอดมาจากความเชื่อในพุทธศาสนา และความเชื่อเรื่องไสยศาสตร์เครื่องรางของขลัง และประเพณีคนเฒ่าเข้าวัดจำศีล เป็นต้น
รายนามเจ้าอาวาส

พระภิกษุโต๊ะ พ.ศ. 2459–2461
พระพรมมา พ.ศ. 2462–2472
พระเบ้า อุตฺตโม พ.ศ. 2473–2482
พระอธิการว่อง พ.ศ. 2483–2511
พระครูสถิตวุฒิคุณ (พลอย) พ.ศ. 2512–2528
พระอธิการวงษ์ ชิตฺวํโส พ.ศ. 2529–2531
พระครูสารดิตถารักษ์ (เปลี่ยน) พ.ศ. 2532
วัดป่ามหาเจดีย์แก้ว

| วัดป่ามหาเจดีย์แก้ว |
| --- | --- |


ชื่อสามัญ: วัดป่ามหาเจดีย์แก้ว, วัดล้านขวด
ที่ตั้ง: ตำบลโนนสูง อำเภอขุนหาญ จังหวัดศรีสะเกษ
ประเภท: วัด
 สถานีย่อยพระพุทธศาสนา
วัดป่ามหาเจดีย์แก้ว หรือชาวบ้านเรียกว่า  วัดล้านขวด เป็นวัดที่ตั้งอยู่ที่บ้านดอน ตำบลโนนสูง อำเภอขุนหาญ จังหวัดศรีสะเกษ กล่าวกันว่าสิ่งก่อสร้างของวัดสร้างจากขวดจำนวน 1,500,000 ขวด
วัดป่ามหาเจดีย์แก้ว สร้างเมื่อ  พ.ศ. 2527 พระครูวิเวกธรรมาจารย์ หรือ หลวงปู่หลอด ได้เข้าไปปักกลดในป่าช้าหนองใหญ่  มีญาติโยมและชาวบ้านมาปฏิบัติธรรมอยู่เสมอ หลวงปู่มีแนวคิดที่จะสร้างวัดที่ป่าช้านี้ บริเวณนั้นมีขยะพวกขวดอยู่เป็นจำนวนมาก หลวงปู่เห็นว่าขวดมีสีสันสวยงาม น่าจะเอาไปตกแต่งอาคารได้  หลวงปู่จึงทำการรวบรวมขวดจากหมู่บ้านในละแวกวัดและจากหมู่บ้านใกล้เคียง นำมาสร้างกุฏิหลังแรก จนเมื่อวัดเป็นที่รู้จักทั่วไป คนจึงนำขวดติดมาบริจาควัดด้วย ต่อมาวัดได้สร้างสิมน้ำ ใช้เวลาก่อสร้างนาน 1 ปี จากนั้นจึงได้สร้างอาคารต่าง ๆ เพิ่มขึ้น
สิ่งก่อสร้างภายในวัดประดับตกแต่งด้วยขวดตั้งแต่ทางเข้าวัด กำแพงซุ้ม ประตูโบสถ์ ศาลา หอระฆัง กุฏิ เมรุเผาศพ จนไปถึงห้องน้ำ ขวดที่นำมาใช้มีทั้งขวดเหล้า เบียร์ และเครื่องดื่มชูกำลัง ศาลาฐานสโมสรมหาเจดีย์แก้ว เป็นศาลา 2 ชั้น ประดับตกแต่งด้วยขวดแก้วหลากสีทั้งหลัง มีบันไดขึ้นบนเจดีย์ทรงกลมบนฐานสี่เหลี่ยม ด้านหลังเจดีย์ตกแต่งด้วยภาพพระพุทธประวัติ ภาพเจดีย์ ที่ทำจากขวด ศาลาอเนกประสงค์ฐานสโม เป็นศาลาที่มีหลังคาโค้งยาว สิมกลางน้ำประดับตกแต่งด้วยขวดสีเขียวทั้งหลัง ภายในประดิษฐานพระพุทธรูปหยกขาว ด้านหลังของพระพุทธรูปหยกขาวประดับตกแต่งด้วยฝาจีบของเครื่องดื่มหลากสีสัน
ฟุตบอลโลก 2018 รอบคัดเลือก

| รายละเอียดการแข่งขัน |
| --- | --- |
วันที่: 12 มีนาคม 2558 – 14 พฤศจิกายน 2560
ทีม: 210 (จาก 6 สมาพันธ์)
สถิติการแข่งขัน
จำนวนนัดที่แข่งขัน: 872
จำนวนประตู: 2454 (2.81 ประตูต่อนัด)
ผู้ชม: 18,369,864 (21,066 คนต่อนัด)
ผู้ทำประตูสูงสุด:  รอแบร์ต แลวันดอฟสกี  โมฮัมหมัด อัล-ซาห์ลาวี  อาห์เหม็ด คาลิล (คนละ 16 ประตู)
← 2014 2022 → 
ฟุตบอลโลก 2018 จัดขึ้นระหว่างวันที่ 14 มิถุนายน - 15 กรกฎาคม พ.ศ. 2561 โดยมีประเทศรัสเซีย เป็นเจ้าภาพจัดการแข่งขันในรอบสุดท้าย จะมีเพียง 32 ทีมจากประเทศต่างๆทั่วโลกที่จะมีสิทธิ์เข้าร่วมแข่งขันรอบสุดท้ายที่ประเทศรัสเซีย ซึ่งจะต้องแข่งขันรอบคัดเลือกทั่วโลกโดยแบ่งเป็นตัวแทนจากทวีปต่างๆจนเหลือ 32 ทีมสุดท้าย ภายใต้การควบคุมของฟีฟ่า ฟุตบอลโลกครั้งนี้ มีทีมจากชาติสมาชิก ฟีฟ่า ทั้งหมด 208 ทีมจากทั่วโลก ลงแข่งขันเพื่อคัดเอา 31 ทีมผ่านเข้าไปเล่นรอบสุดท้ายร่วมกับเจ้าภาพรัสเซีย โดยทีมที่เข้าร่วมการแข่งขันเป็นครั้งแรกได้แก่ ภูฏาน และ ซูดานใต้ การคัดเลือกจะแยกกันเป็นโซน โซนเอเชียจะเริ่มแข่งขันเป็นที่แรก ในวันพฤหัสบดี ที่ 12 มีนาคม พ.ศ. 2558 ระหว่าง ติมอร์-เลสเต และ มองโกเลีย
รูปแบบการแข่งขัน

รูปแบบของการแข่งขันที่มีคุณสมบัติขึ้นอยู่กับแต่ละสมาพันธ์ แต่ละรอบอาจเล่นในรูปแบบใดรูปแบบหนึ่งต่อไปนี้
ในการแข่งขันรูปแบบลีกหากมีมากกว่า 2 ทีมขึ้นไปจะเล่่่นแบบเหย้า-เยือน โดยการแข่งขันแบบพบกันหมด หรือในข้อยกเว้นที่ได้รับอนุญาตจากคณะกรรมการฟีฟ่า หากเป็นการแข่งขันที่พบกันนัดเดียวจะให้ทีมใดทีมหนึ่งเป็นทีมเหย้าหรือแข่งขันกันที่สนามกลาง
ในรูปแบบการแข่งขันแพ้คัดออก จะให้ทั้งสองทีมลงเล่นแบบเหย้า-เยือน
รูปแบบการแข่งขัน > กฎการจัดอันดับ

ในรูปแบบลีกอันดับของทีมในแต่ละกลุ่มจะขึ้นอยู่กับเกณฑ์ดังต่อไปนี้
คะแนน (ชนะ 3 คะแนน, เสมอ 1 คะแนน, แพ้ 0 คะแนน)
ประตูได้เสีย
ประตูได้
คะแนนที่ได้ในเกมที่พบกัน
ประตูที่ได้ในเกมที่พบกัน
ประตูทีมเยือนที่ทั้งสองทีมพบกัน (เฉพาะการเสมอกันระหว่างสองทีมในรูปแบบลีก)
คะแนนแฟร์เพลย์
ใบเหลืองแรก: ลบ 1 คะแนน
ใบเหลืองใบที่สอง: ลบ 3 คะแนน
ใบแดงโดยตรง: ลบ 4 คะแนน
ใบแดงหลังจากได้รับใบเหลืองแล้ว: ลบ 5 คะแนน
จับสลากโดยคณะกรรมการฟีฟ่า
กรณีที่ทีมที่จบในตำแหน่งเดียวกันในกลุ่มต่าง ๆ ถูกนำมาเปรียบเทียบเพื่อพิจารณาว่าทีมใดจะผ่านไปสู่รอบต่อไปเกณฑ์จะตัดสินโดยสมาพันธ์จะต้องได้รับการอนุมัติจากฟีฟ่า
ในรูปแบบรอบแพ้คัดออก ทีมที่มีคะแนนรวมสูงกว่าจะผ่านเข้าสู่รอบถัดไป ในกรณีที่คะแนนรวมเท่ากันจะมีการใช้ กฎประตูทีมเยือน หากประตูทีมเยือนยังเท่ากันจะมีการเล่นช่วงต่อเวลาพิเศษ 30 นาที แบ่งออกเป็นครึ่งละ 15 นาที กฎประตูทีมเยือนจะถูกนำมาใช้ในช่วงต่อเวลาพิเศษ เช่นกัน หากคะแนนรวมเสมอกันและไม่มีทีมใดเป็นผู้ชนะในกฎประตูทีมเยือนจะตัดสินโดย การดวลลูกโทษ
การคัดเลือก > โซนเอเชีย

บทความหลัก: ฟุตบอลโลก 2018 รอบคัดเลือก โซนเอเชีย
อยู่ภายใต้การดูแลของสมาพันธ์ฟุตบอลเอเชีย
รอบแรก: มี 12 ทีม (ทีมอันดับ 35-46) มาเล่นรอบคัดเลือกเพื่อหา 6 ทีมเพื่อผ่านเข้าสู่รอบต่อไป
รอบสอง: มี 40 ทีม (ทีมอันดับ 1-34 และ 6 ทีมที่ผ่านรอบแรก) มาแบ่งเป็น 8 กลุ่ม กลุ่มละ 5 ทีม โดยจะคัดเอาผู้ชนะของแต่ละกลุ่ม มี 8 ทีม และทีมอันดับสองที่มีผลงานดีที่สุดอีก 4 ทีมผ่านเข้ารอบสามต่อไป
รอบสาม: จากการแข่งขันรอบสองจะมี 12 ทีมที่ผ่านเข้ามาถึงรอบสุดท้ายจะถูกแบ่งเป็นสองกลุ่ม กลุ่มละ 6 ทีม โดยแชมป์และรองแชมป์ของกลุ่มจะผ่านเข้าไปเล่นฟุตบอลโลก 2018 ที่ประเทศรัสเซีย
รอบสี่: อันดับสามของทั้งสองกลุ่มจะมาเพลย์ออฟเพื่อหาผู้ชนะไปแข่งกับตัวแทนจากทวีปอื่น
และการแข่งขันรอบคัดเลือกฟุตบอลโลกครั้งนี้ จะเป็นการหาทีมที่ผ่านเข้าไปแข่งขันเอเชียนคัพ 2019 ไปในตัวด้วย
การคัดเลือก > โซนเอเชีย > รอบปัจจุบัน (รอบที่ 3)

บทความหลัก: ฟุตบอลโลก 2018 รอบคัดเลือก โซนเอเชีย - รอบที่ 3
ผ่านเข้าสู่ ฟุตบอลโลก 2018
ผ่านเข้าสู่ รอบที่ 4
การคัดเลือก > โซนแอฟริกา

บทความหลัก: ฟุตบอลโลก 2018 รอบคัดเลือก โซนแอฟริกา
อยู่ภายใต้การดูแลของสมาพันธ์ฟุตบอลแห่งแอฟริกา
รอบแรก และรอบที่ 2 : แข่งขันแบบน็อกเอาต์ เหย้า-เยือน เพื่อคัด 20 ทีมเข้ารอบสี่
รอบที่ 3 : แข่งขัน 20 ทีม แบ่งออกเป็น 5 กลุ่ม กลุ่มละ 4 ทีมเล่นแบบพบกันหมด เหย้า-เยือน แชมป์ของแต่ละกลุ่มได้ผ่านเข้าไปเล่นรอบสุดท้าย
การคัดเลือก > โซนแอฟริกา > รอบปัจจุบัน (รอบที่ 3)

บทความหลัก: ฟุตบอลโลก 2018 รอบคัดเลือก โซนแอฟริกา – รอบที่ 3
จับสลากวันที่ 24 มิถุนายน พ.ศ. 2559 ณ สำนักงานใหญ่ซีเอเอฟ กรุงไคโร ประเทศอียิปต์
ผ่านเข้าสู่ ฟุตบอลโลก 2018
การคัดเลือก > โซนอเมริกาเหนือ

อยู่ภายใต้การดูแลของสมาพันธ์ฟุตบอลอเมริกาเหนือ อเมริกากลาง และแคริบเบียน
รอบแรก: มี 14 ทีม (ทีมอันดับ 22–35) มาเล่นรอบคัดเลือกเพื่อหา 7 ทีมเพื่อผ่านเข้าสู่รอบต่อไป
รอบสอง: มี 20 ทีม (ทีมอันดับ 9–21 และ 7 ทีมที่ผ่านรอบแรก) มาเล่นรอบคัดเลือกเพื่อหา 10 ทีมเพื่อผ่านเข้าสู่รอบต่อไป
รอบสาม: มี 12 ทีม (ทีมอันดับ 7–8 และ 10 ทีมที่ผ่านรอบสอง) มาเล่นรอบคัดเลือกเพื่อหา 6 ทีมเพื่อผ่านเข้าสู่รอบต่อไป
รอบสี่: มี 12 ทีม (ทีมอันดับ 1–6 และ 6 ทีมที่ผ่านรอบสาม) แบ่งเป็น 3 กลุ่ม กลุ่มละ 4 ทีม เล่นแบบพบกันหมด เหย้า-เยือน แชมป์และรองแชมป์ของแต่ละกลุ่มผ่านเข้ารอบ 5
รอบห้า (Hexagonal): 6 ทีมจากรอบ 4 จะเล่นแบบพบกันหมด เหย้า-เยือน อันดับ 1, 2 และ 3 ได้ผ่านเข้ารอบสุดท้าย ส่วนอันดับ 4 ไปเล่นเพลย์ออฟกับทีมที่ 5 จากโซนเอเชีย
การคัดเลือก > โซนอเมริกาเหนือ > รอบปัจจุบัน (รอบที่ 5)

บทความหลัก: ฟุตบอลโลก 2018 รอบคัดเลือก โซนอเมริกาเหนือ – รอบที่ 5
ผ่านเข้าสู่ ฟุตบอลโลก 2018
ผ่านเข้าสู่ รอบเพลย์ออฟกับทวีปอื่น
การคัดเลือก > โซนอเมริกาใต้

บทความหลัก: ฟุตบอลโลก 2018 รอบคัดเลือก โซนอเมริกาใต้
อยู่ภายใต้การดูแลของสมาพันธ์ฟุตบอลอเมริกาใต้
การแข่งขันระบบลีก ทั้ง 10 ทีมแข่งขันแบบพบกันหมด เหย้า-เยือน อันดับ 1 ถึง 4 ได้เข้ารอบสุดท้าย และอันดับ 5 ไปเตะเพลย์ออฟกับตัวแทนจากโซนโอเชียเนีย